
MAAGIZO
· Jibu maswali yote.
· Majibu yote yaandikwe katika nafasi zilizoachwa katika kijitabu hiki cha maswali.
· Karatasi hii ina jumla ya kurasa 11 .Watahiniwa lazima waangalie kama kurasa zote za karatasi hii zimepigwa chapa sawasawa na maswali yote yamo.

1. SEHEMU A - UFAHAMU: AL 15
Soma taarifa ifuatayo kisha ujibu maswali yanayofuata.
Ndoto yangu ya miaka mingi ilitimia nilipopokea barua ya mwaliko ya kujiunga na chuo cha ualimu.Nilienzi taaluma ya ualimu tangu utotoni.Nilijiandaa na kuripoti chuoni ili kuanza safari yangu ya miaka mingi.Nilisoma kwa bidii ya mchwa wajengao kichuguu kwa mate na kuibuka mwanafunzi bora zaidi chuoni.Wavyele,ndugu na majirani walifurahia matokeo haya.Wazazi wakaamua kuwa wangeniandalia sherehe kubwa siku ya kufuzu.Nami nikatamani siku hiyo iwadie haraka.
Usiku uliotangulia siku ya kufuzu,nilipata usingizi  wa mang’amung’amu.Jogoo wa kwanza alipowika,nilipurukuka,nikatoka kitandani kisha nikawaamsha wazazi na wageni.Sote tukaanza kujitayarisha kwa minajili ya usafiri.Matayarisho yote yalituchukuwa saa moja na  nusu hivi.Mimi nilivalia libasi zangu,nikajikwatua kwatukwatu na nikavalia gauni rasmi na kufuzu.Wazazi na wageni nao walionekana maridadi.Tulistaftahi sote Pamoja.Wakati huu ,gari tulilokodi tayari  lilikuwa limewasili Bomani kwa safari ya siku hiyo.
Safari yetu kuelekea chuoni iling’oa nanga saa kumi na moja asubuhi.Tulikuwa miongoni mwa watu wa kwanza kufika .Chuoni kulikuwa kumepambwa na kupambika kuanzia langoni hadi jukwaani.Kwa muda wa dakika chache,niliwazungusha wageni kujionea maendeleo ya chuo.Dereva aliliegesha gari na kutoka.
Sherehe ya kufuzu ilianza  rasmi kwa dua fupi.Baadae tukatumbuizwa na vikundi vya waimbaji na wanasarakasi.Mgeni wa heshima katika sherehe hiyo alikuwa katibu wa kudumu katika wizara ya elimu.Alianza hotuba yake kwa kutupongeza sote tuliokuwa tukifuzu na kutuimiza tuwe wenye bidi kazini tutakapoajiriwa .Aidha,alitushauri tuzingatie maadili ya taaluma hii tukufu.
Baada ya hotuba,wakati uliuokuwa ukingojewa wa kutaja majina ya mahafali ukawadia.Jina la kwanza kutajwa lilikuwa langu.Hadhira yote ilisimama na kushangalia  kwa nderemo na vifijo niliposimama Kwenda jukwaani kupokea Zawadi ya mwanafunzi bora chuoni.Nilijihisi mwenye furaha na buraha kweli.Nilitembea kwa mwendo wa madaha kutoka jukwani kuelekea nilikoketi.Sherehe hii ilitamatika wakati uliofaa.Wale waliokuwa na mipango ya kuwa na maakuli kwingineko,kama sisi,walipata muda mzuri wa kufanya hivyo.
Tulitoka mahali pa sherehe hii na kuelekea kwenye maegesho lilipokuwa gari letu.Tulikuta limefungwa milango na madirisha na dereva hakuwa karibu .Tulijaribu kumtafuta kwa kumpigia simu lakini tuliambuliwa patupu.Punde tu,akatokea.Nilipomwangalia ,alionekana kuwa na macho mekundu aliyokuwa ameyakodowa.Kwa haraka akatuambia tuingie garini.Ratiba ilionyesha kuwa tengepita kwenye mkahawa ambapo wazazi wangu walikuwa wameniandalia karamu ya kukata na shoka .Tuliwasili baada ya muda mfupi kwa kuwa dereva aliliendesha kwa kasi ya umeme.
Kule karamuni,tuliwapa baadhi ya jamaa,marafiki na wageni ambao hawakufika kwenye sherehe ya kufuzu tayari wamefika na kuketi.Baadhi  yao walisimama na kunikimbilia.Walinibeba juujuu na kuanza kuimba nyimbo za kunisifu na kunipongeza kwa juhudi zangu.Mratibu,Bw.kasuku,alichuwa ushukani kuwatuliza watu ili karamu iendelee kama ilivyopangwa.Watu walikula,wakanywa,hotuba fupifupi zikatolewa  na wahisani wakanizawidi kwa namna tofautitofauti.Habari kuwa nilibuka mwanafunzi bora chuoni ilikuwa simulizi ya kila aliyehudhuria karamu hii.
Dhifa ilipoisha,tuliingia garini na kuanza safari ya kurudi nyumbani.Wakati huu mvua ilikuwa imeanza kunyesha  na ukungu kuanza kufunika Barabara kiasi kwamba dereva hakuweza kuona vizuri.Aliendesha gari kwa kasi mno.Mara kwa mara gari likawa linagonga vizuizi barabarani na kutuyumbishayumbisha.Jinsi tulivyozidi kumkanya ndivyo alivyozidi kuongeza mwendo.Tukiwa kwenye mteremko kabla ya Daraja kubwa,gari letu lilianza kuwayawaya kutoka upande mmoja wa baraste hadi mwingine .Ghafla likagonga ukuta pu!”Uui!Uui!Nisaidie…”Nilipozinduka nilijipata hospitalini.

Maswali

a) Msimulizi  katika kifungu anaionea Fahari taaluma ya ualimu.Thibitisha .     (alama 1)

			

b) Uwajibikaji wa wazazi wa msimulizi unajitokeza vipi katika kifungu?        (alama4)

			
	
		

c) Kwa mujibu wa kifungu ,eleza umuhimu wa mgeni wa heshima.                   (alama4)

		
		
		




d) Methali,’Chanda Chema huvikwa pete’ imedhihirika katikati kifungu.Fafanua.  
                                                                                                                                          (alama4)
		
		
		

e) Eleza maana ya : 
                                                                                                                                          (alama2)
I. Nilipurukuka

		

II. Furaha na buraha

		
2. UFUPISHO (ALAMA 15)
Soma kifungu kifuatacho kisha ujibu maswali.

Muziki una nafasi kubwa na muhimu katika maisha ya watu. Nguvu za muziki hazimithiliki na chochote japo aghalabu hatuoni hivyo. Hebu fikiria ulimwengu ungekuwa vipi bila muziki. Labda mwanadamu asingekuwa na njia mbadala ya kujieleza wala asingefaidi uhondo unaoletwa na sanaa ya muziki!
Njia mojawapo kuu ya mwanadamu kujiburudisha ni kupitia kwa muziki. Burudani ya muziki si ghali na inaweza kufikiwa kwa njia mbalimbali. Vyombo vya kiteknolojia kama vile redio na runinga hurusha na kupeperusha mahadhi ya muziki kupitia kwa mawimbi. Kubuniwa kwa kadi sakima, diski mweko na vifaa vingenevyo vya kuhifadhi muziki kumeleta afueni kubwa kwa maashiki wa muziki. Sasa imekuwa rahisi kuhifadhi na kusambaza muziki ambao awali ulikuwa adimu. Kwa hivyo, si ajabu tena kukutana na mtu akiwa mbioni kuchapa kazi zake huku anasikiliza muziki. Wapo wengine wanaosikiliza muziki wakiwa wanasafiri katika vyombo kama vile gari, ndege na pikipiki.
Watu wengi, hasa katika sehemu za mji, hupenda kujiburudisha katika maeneo yenye muziki mtamu unaoweza kumtoa nyoka pangoni. Hapa utawaona wanamuziki wakiwa wamezama katika usanii wao na kuziachilia nyimbo moto moto zinazowafanya watu kuchezesha vichwa vyao na kugotagota meza bila kufahamu kuwa wameisha kutwaliwa na nguvu za uchawi wa muziki. Wengine hujikuta wamesimama kwa kuitikia wito wa gitaa na kuanza kunengua viuno vyao. Hiki huwa kipindi cha kuburudisha na pengine kumvua mtu huzuni. Nao wapiga muziki hufurahi kwa namna watu wanavyoipokea sanaa yao. Zaidi ya furaha hii, wasanii huchuma katika mazingira haya. Muziki huwapa ajira ambayo huwaletea kipato cha kujikimu na kuziendesha familia zao. Wasanii hawa kwa kufahamu nguvu za muziki, wanazigeuza talanta zao kuwa kitegauchumi.
Ingawa idadi kubwa ya watu huhusisha muziki na burudani, hapana shaka kwamba muziki ni nyenzo kuu ya kutolea mawaidha. Waumini wa dini mbalimbali hutunga nyimbo zenye mawaidha na kuzitumia ndani na nje ya maeneo yao ya ibada.   Nyimbo za ibada huitangaza dini hata bila watu kujumuika pamoja au kuwa wa dini moja. Vivyo hivyo, nyimbo zisizo za dini hubeba mawaidha mbalimbali. Lengo huwa ni kuipa jamii mwelekeo ufaao. Kuna miziki inayohusu mapenzi, unyumba, malezi, maadili miongoni mwa jumbe nyingine murua kwa ajili ya jamii. Miziki hii vilevile huwa hifadhi ya utamaduni wa watu na balozi mwema wa utamaduni huo.
Jambo la kuvunja maoyo ni kuwa, zipo dalili za kudorora na kufa kwa muziki.
Wanamuziki wa awali walijijengea umahiri wa kucheza vyombo mbalimbali vya muziki. Ustadi wa kupiga vyombo vya muziki uliwaacha hoi wapenzi wa muziki. Wasanii hawa walionyesha ustadi wao kwa mbwembwe kuu kwa maana walijiamini. Wasanii wengi wa kisasa hawajizingatia upigaji vyombo vya muziki. Badala yake wanategemea midundo iliyorekodiwa ya zana za muziki. Wanamuziki hawa huingia kwenye studio na kurekodi nyimbo zao kwa kufuatilizia midundo iliyorekodiwa. Tatizo lililopo ni kuwa, katika siku za halafu hapatakuwa na wajuzi wa zana zetu za muziki. Matokeo yake ni kuwa hatutaweza kuwapokeza chipukizi wanaojiunga na tasnia ya muziki maarifa waliyoyajenga watangulizi wetu.
Suala lingine linaloashiria kudumaa kwa muziki wetu ni haraka ya wasanii wetu wenye hamu kuu ya kutoa nyimbo haraka. Nyimbo za haraka zinakosa umakinifu wa ujumbe wa usanii. Zipo nyimbo ambazo hazikumakinikiwa vya kutosha. Nyimbo hizo zinakosa uwiano mzuri wa ala za muziki na mawazo. Utaona kuwa kuna nyimbo ambazo zinakosa heshima. Muziki, sawa na sanaa nyingine, unafaa kujali hadhira inayoupokea. Kuitia aibu hadhira kwa kusikiliza muziki usio wa heshima ni kuiadhibu. Hadhira inayoadhibiwa huona muhali kuushabikia muziki utoao adhabu. Kwa ufupi, nyimbo hizi zilizozalishwa kwa haraka vilevile hukumbana na kifo cha mapema mikononi mwa hadhira inayofaa kuwa mlezi wazo.

(a) Fupisha aya nne za kwanza kwa maneno 100.	(alama 9)
Matayarisho

		
		
		
		
		
		
		
		
		
		
		
		
		
Nakala Safi

(b) Eleza ujumbe unaojitokeza katika aya mbili za mwisho kwa maneno 70.	(alama 6 )
Matayarisho

		
		
		
		
		
		
Nakala Safi
		
		
		
		
		
		
		
3. MATUMIZI YA LUGHA (ALAMA 40)
1. (i) Taja zinapotamkiwa sauti mwambatano zifuatazo:			(alama 2)
/ng/.................................................................................................................................................
/bw/................................................................................................................................................
(ii) Tambua sauti zenye sifa zifuatazo:					(alama 2)
Kikwamizo kizito cha kaakaa laini
……………………………………………………………………………………………………			
Irabu ya mbele juu
........................................................................................................................................................
1. Fafanua matumizi ya kwa kwenye sentensi ifuatayo:			(alama 2)
Nilienda kwa treni kwa mjomba ambaye alinishukuru kwa kufika kisha akanipongeza kwa 

…………………………………………………………………………………………………….
kupata tisini kwa mia katika mtihani wangu.
………………………………………………………………………………………………………………………………………………….
1. (i) Tunga sentensi ukitumia kielezi cha nomino. 				(alama 2)
…………………………………………………………………………………………………….
…………………………………………………………………………………………………….

(ii) Tumia kiigizi katika sentensi hii: 						(alama 1)
Mama aliufunga mlango ili wezi wasiingie.
…………………………………………………………………………………………………….

1. Badilisha sentensi ifuatayo iwe changamano.				(alama 2)
Mtoto aliimba vizuri ila mamake hakumpongeza.
…………………………………………………………………………………………………….
…………………………………………………………………………………………………….

1. Akifisha kifungu kifuatacho:							 (alama 3)
Dadake neema ataondoka lini asna alitaka kujua sijampa nauli yake nilimweleza
…………………………………………………………………………………………………….
…………………………………………………………………………………………………….
…………………………………………………………………………………………………….

1. Tunga sentensi ukitumia kitenzi kishirikishi katika wakati uliopita hali timifu.(alama 2)

…………………………………………………………………………………………………….
…………………………………………………………………………………………………….


1. Andika sentensi ifuatayo upya bila kipozi. 					(alama 2)
Nchi yetu itajengwa na wananchi ili watoto wanufaike.

…………………………………………………………………………………………………….
…………………………………………………………………………………………………….

1. Andika neno lenye mofimu zifuatazo: 					(alama 3)
Kikanushi, ngeli, kikanushi cha wakati uliopita, mzizi, kauli ya kutendeka na kiishio.
…………………………………………………………………………………………………….
…………………………………………………………………………………………………….
…………………………………………………………………………………………………….


1. Badilisha sentensi ifuatayo katika ukubwa. 					(alama 2)
Mipini ya nyundo mpya itaulia nyoka hao.
…………………………………………………………………………………………………….
…………………………………………………………………………………………………….
…………………………………………………………………………………………………….


1. Changanua kwa kutumia mstari. 						(alama 2)
Kile chao ndicho kizuri zaidi.

…………………………………………………………………………………………………….
…………………………………………………………………………………………………….
…………………………………………………………………………………………………….

1. Tunga sentensi yenye chagizo kariri.						 (alama 2)

…………………………………………………………………………………………………….
…………………………………………………………………………………………………….
…………………………………………………………………………………………………….

1. Andika sentensi ifuatayo upya kwa kutumia kitenzi kilichopigiwa mstari kama nomino. 
(alama 2)
Mwanahabari alitangaza kwenye runinga.
…………………………………………………………………………………………………….
…………………………………………………………………………………………………….
…………………………………………………………………………………………………….



1. Tumia kiashiria cha wastani katika sentensi ifuatayo.			(alama 1)
Mchungwa ule una jani ambalo limekauka.

…………………………………………………………………………………………………….
…………………………………………………………………………………………………….
…………………………………………………………………………………………………….

1. Yakinisha sentensi ifuatayo katika wakati usiodhihirika.			(alama 2)
Kampuni kubwa haiundi magari mengi.

…………………………………………………………………………………………………….
…………………………………………………………………………………………………….
…………………………………………………………………………………………………….

1. Tunga sentensi ukitumia –fa katika kauli ya kutendesha.			(alama 2)

…………………………………………………………………………………………………….
…………………………………………………………………………………………………….
…………………………………………………………………………………………………….



1. Andika kwa wingi:								 (alama 2)
Uga umezingirwa na ua wenye uwanda mpana.
…………………………………………………………………………………………………….
…………………………………………………………………………………………………….
…………………………………………………………………………………………………….


1. Tunga sentensi moja kutofautisha maana ya maneno yafuatayo.		(alama 2)
Zabuni
Sabuni
…………………………………………………………………………………………………….
…………………………………………………………………………………………………….
…………………………………………………………………………………………………….


1. Boza ni kwa mjinga na ndoa ni kwa................na sokomoko ni kwa.................(alama 2)



4. ISIMU JAMII(ALAMA 10)

“Kabla ya kumwalika Waziri mkuu wa Israeli,hebu tupate mchango wa mwakilishai wa Iraq kuhusu……”
a) Tambua rejista hii                                                                                                 (alama 2)

		
	
b)Taja mazingira manne ambamo rejista hii hutumika.                                         (alama 4)
	
	
	
	

c)Eleza sifa za rejista hii                                                                                               (alama 4)

